b"\n_START_ARTICLE_\nTyskland ved OL\n_START_SECTION_\nDen tyske deling efter anden Verdenskrig\n_START_PARAGRAPH_\nEfter at tyske organisationer var blevet opl\xc3\xb8st af de allierede i 1947, erkendte IOK i 1950 det omorganisere Nationales Olympisches Komitee f\xc3\xbcr Deutschland som national olympisk komit\xc3\xa9 for hele Tyskland med base i Vesttyskland. P\xc3\xa5 grund af den kolde krig blev den \xc3\xb8st-tyske stat, Den Tyske Demokratiske Republik, dannet i oktober 1949 og en separat national olympisk komit\xc3\xa9 for \xc3\x98sttyskland blev etableret i 1951. Den blev ikke anerkendt med det samme af IOK, som frem til 1965 kr\xc3\xa6vede at ud\xc3\xb8vere fra \xc3\x98sttysklands olympiske komit\xc3\xa9 skulle sl\xc3\xa5 sig sammen med det tyske hold repr\xc3\xa6senteret af komit\xc3\xa9en i Vesttyskland. Dette hold deltog fra 1956 til 1964, og er af IOK i eftertid givet navnet Tysklands forenede hold (\xc3\x89quipe Unifi\xc3\xa9e d'Allemande \xe2\x80\x93 EUA), men blev p\xc3\xa5 den tiden kun betegnet som Tyskland \xe2\x80\x93 GER. _NEWLINE_Som et resultat af at Tyskland blev delt, deltog to uafh\xc3\xa6ngige tyske hold fra 1968 til 1988 i hver af legene; de originale betegnelser var GER for Forbundsrepublikken Tyskland (Vesttyskland) og GDR for den tyske demokratiske republik (\xc3\x98sttyskland). I 1980 blev den vest-tyske koden forandret til FRG, og IOK har i eftertid benyttet koden for hele perioden. \xc3\x98sttyskland sluttet med at eksistere i 1990, og staten blev indlemmet i Forbundsrepublikken Tyskland. Tyskland blev fra og med Vinter-OL 1992 igen repr\xc3\xa6senteret af et hold betegnet som GER._NEWLINE_Tidlig p\xc3\xa5 1950-tallet havde det fransk-besatte Saarland sin egen nationale olympiske komit\xc3\xa9 og deltog under Sommer-OL i 1952, f\xc3\xb8r de blev med som en del af Tysklands forenede hold i 1956 og blev indlemmet i Vesttyskland i 1957."